stanford-oval/wikipedia huggingface dataset:
פרס בחירת הנוער לבחירת מוזיקה – שיר פרידה
זכיות ומועמדויות > שנות ה-2010

| שנה | זכייה | מועמדויות | מקור |
| --- | --- | --- | --- |
| 2011 | "Back to December" – טיילור סוויפט |  "Forget You" – סי-לו גרין  "Grenade" – ברונו מארס  "Rolling in the Deep" – אדל  "See No More" – ג'ו ג'ונאס |  |
| 2012 | "Payphone" – מארון 5 בהשתתפות ויז קאליפה |  "Climax" – אשר  "Somebody That I Used to Know" – גוטייה בהשתתפות קימברה  "Stronger (What Doesn't Kill You)" – קלי קלרקסון  "Wide Awake" – קייטי פרי |  |
| 2013 | "Come & Get It" – סלינה גומז |  "DONE." – דה בנד פרי  "Stay" – ריהאנה בהשתתפות מיקי אקו  "We Are Never Ever Getting Back Together" – טיילור סוויפט  "When I Was Your Man" – ברונו מארס |  |
| 2014 | "Story of My Life" – ואן דיירקשן |  "Amnesia" –‏ 5 שניות של קיץ  "Break Free" – אריאנה גרנדה בהשתתפות זד  "Miss Movin' On" – פיפת' הרמוני  "Really Don't Care" – דמי לובאטו בהשתתפות שר לויד |  |
| 2015 | "Bad Blood" – טיילור סוויפט בהשתתפות קנדריק לאמאר |  "Don't" – אד שירן  "Ex's & Oh's" – אל קינג  "The Heart Wants What It Wants" – סלינה גומז  "Lips Are Movin" – מייגן טריינור  "Where Are Ü Now" – ג'ק יו בהשתתפות ג'סטין ביבר |  |
| 2016 | "Love Yourself" – ג'סטין ביבר |  "I Know What You Did Last Summer" – שון מנדס וקמילה קביו  "Never Forget You" – זארה לארסון ו-MNEK  "Same Old Love" – סלינה גומז  "Stone Cold" – דמי לובאטו  "We Don't Talk Anymore" – צ'ארלי פות' בהשתתפות סלינה גומז |  |
ראו גם

פרסי בחירת הנוער
הערות שוליים

1 2  Teen Choice | Watch Full Episodes Online on FOX, Watch Teen Choice on FOX (באנגלית)
↑  Teen Choice Awards (2007), IMDb
↑  "Blake Lively Wins Choice TV Drama Actress The Teen Choice Awards! Here Are More Winners!". Hollywood Life. 7 באוגוסט 2011. נבדק ב-30 במאי 2015. {{cite web}}:  (עזרה)
↑  "Teen Choice Awards 2012: 'Hunger Games,' 'Twilight' and Justin Bieber Win Big". ABC News. 23 ביולי 2012. נבדק ב-30 במאי 2015. {{cite web}}:  (עזרה)
↑  "Complete list of Teen Choice 2013 Awards winners". Los Angeles Times. 11 באוגוסט 2013. נבדק ב-30 במאי 2015. {{cite web}}:  (עזרה)
↑  Salerno, Mandi (17 ביולי 2014). "2014 Teen Choice Awards Announced". PopCrush. נבדק ב-12 ביולי 2015. {{cite web}}:  (עזרה)
↑  "2015 Teen Choice Award Winners – Full List". Variety. 16 באוגוסט 2015. נבדק ב-17 באוגוסט 2015. {{cite web}}:  (עזרה)
↑  Teen Choice Awards (2016), IMDb
פרס בוקר הבין-לאומי

| --- | --- |
 מדינה:  הממלכה המאוחדת 
 הגוף המעניק:  Booker Prize Foundation 
 סכום הזכייה:  60,000 לירה שטרלינג 
 תקופת הפרס:  2005–הווה (כ־19 שנים) 
 נקרא על שם:  פרס בוקר 
 אתר רשמי
 
פרס בוקר הבין-לאומי (באנגלית: International Booker Prize), שנקרא בעבר פרס מאן בוקר הבין-לאומי (באנגלית: Man Booker International Prize), הוא פרס ספרותי בינלאומי הניתן בבריטניה. הקמת הפרס הוכרזה ביוני 2004, כהשלמה לפרס בוקר הוותיק יותר, המוענק רק לסופרים מחבר העמים הבריטי, מאירלנד ומזימבאבווה. שני הפרסים מוענקים על ידי קבוצת מאן (Man Group) הבריטית, ונהנים מיוקרה רבה.
בשנים 2005–2015 ניתן הפרס אחת לשנתיים לסופר חי, על מכלול יצירתו שיצא לאור לאנגלית. המועמדים לפרס נקבעו על ידי חבר השופטים. הפרס היה בסך 60,000 ליש"ט, וסופר יכול היה לזכות בו רק פעם אחת בימי חייו. לסופר הזוכה ניתנה זכות לבחור מתרגם של ספריו לאנגלית, וזה זכה בפרס בסך 15,000 ליש"ט.
החל משנת 2016 הפרס ניתן לספר יחיד שתורגם לאנגלית. הפרס הוא בסך 50,000 ליש"ט ומתחלק שווה בשווה בין הסופר והמתרגם. בנוסף ניתן פרס של 1,000 ליש"ט לכל אחד מהסופרים והמתרגמים שברשימה המצומצמת של המועמדים לפרס. בתהליך בחירת הספר הזוכה נוצרת תחילה רשימה של 12 או 13 מועמדים, ממנה נבחרת רשימה מצומצמת שבה שישה מועמדים, וממנה נבחר הזוכה.
הזוכים בפרס > בשנים 2005–2015

| שנה | שם הזוכה | מדינה | שפת כתיבה | מסורת ספרותית |
| --- | --- | --- | --- | --- |
| 2005 | איסמעיל קאדרה | אלבניה אלבניה | אלבנית | ספרות אלבנית |
| 2007 | צ'ינואה אצ'בה | ניגריה ניגריה | אנגלית | ספרות ניגרית |
| 2009 | אליס מונרו | קנדה קנדה | אנגלית | ספרות קנדית |
| 2011 | פיליפ רות | ארצות הברית ארצות הברית | אנגלית | ספרות אמריקאית |
| 2013 | לידיה דייוויס | ארצות הברית ארצות הברית | אנגלית | ספרות אמריקאית |
| 2015 | לאסלו קרסנהורקאי | הונגריה הונגריה | הונגרית | ספרות הונגרית |
הזוכים בפרס > משנת 2016 ואילך

| שנה | שם הזוכה | מדינה | יצירה | מתרגם | שפת כתיבה | מסורת ספרותית |
| --- | --- | --- | --- | --- | --- | --- |
| 2016 | האן קאנג | קוריאה הדרומית קוריאה הדרומית | הצמחונית | דבורה סמית' | קוריאנית | ספרות קוריאנית |
| 2017 | דויד גרוסמן | ישראל ישראל | סוס אחד נכנס לבר | ג'סיקה כהן | עברית | ספרות עברית |
| 2018 | אולגה טוקרצ'וק | פולין פולין | טיסות | ג'ניפר קרופט | פולנית | ספרות פולנית |
| 2019 | ג'וקהא אלהרטי | עומאן עומאן | גופים שמימיים | מרילין בות' | ערבית | ספרות ערבית |
| 2020 | מריקה לוקאס ריינוולדה | הולנד הולנד | De avond is ongemak | מיקלה האצ׳יסון | הולנדית |  |
| 2021 | דויד דיופ | צרפת צרפת | בלילה כל הדם שחור | אנה מושוואקיס |  |  |
הזוכים בפרס > שנת 2017

בשנת 2017 זכו הסופר דויד גרוסמן מישראל על ספרו "סוס אחד נכנס לבר" שנכתב בעברית, והמתרגמת לאנגלית ג'סיקה כהן. בכך היה גרוסמן לסופר הישראלי הראשון שזכה בפרס זה. סכום הזכייה, 50,000 ליש"ט, התחלק בינו ובין המתרגמת. יושב ראש ועדת השופטים של הפרס, ניק בארלי, שהוא גם מנהל פסטיבל הספרים הבינלאומי של אדינבורו שבסקוטלנד, אמר בנימוקי מתן הפרס:
הספר ראה אור באנגליה בהוצאת ג'ונתן קייפ, וזכה מול 126 מתחרים ב"רשימה הארוכה", שצומצמה לשישה ספרים ב"רשימה הקצרה" הסופית, שכללה אותו ואת הסופרים:
סמנתה שוובלין מארגנטינה על ספר הביכורים שלה, "Fever Dream"
מתיאס אנאר מצרפת על ספרו "Compass", שזכה שנתיים קודם בפרס גונקור
רוי יקובסן מנורווגיה על ספרו "הבלתי נראים", שתורגם לעברית בהוצאת כתר ב–2015
דורתה נורס מדנמרק על ספרה "Mirror, Shoulder, Signal"
עמוס עוז מישראל על ספרו "הבשורה על-פי יהודה", שיצא בעברית בהוצאת כתר ב-2015.
הערות שוליים

1 2  History of The Man Booker International Prize, באתר הפרס
↑  Sarah Shaffi, 'Reconfiguration' of Man Booker International Prize, The Bookseller, July 7, 2015
↑  Evolution of the Man Booker International Prize announced, באתר הפרס
↑   יוענה גונן, "הצמחונית": יצירה קודרת, מטרידה וסוחפת, באתר הארץ, 4 ביולי 2017
↑   איתמר זהר, הסופרת העומאנית ג'וקהא אלהרטי זכתה בפרס מאן בוקר הבינלאומי, באתר הארץ, 22 במאי 2019
↑  עידו ישעיהו ויעל געתון‏, הישג ענק: דויד גרוסמן זכה בפרס "מאן בוקר" הבינלאומי, באתר וואלה, 14 ביוני 2017
David Grossman wins Man Booker International Prize, JTA, June 14, 2017
פרס החינוך הארצי

| --- | --- |
 מדינה:  ישראל 
 הגוף המעניק:  משרד החינוך הישראלי 
 
שלט בכניסה לבית הספר עירונית ט' בתל אביב המכריז על זכייתו בפרס החינוך הארצי
פרס החינוך הארצי הוא פרס הצטיינות המוענק מדי שנה על ידי משרד החינוך למוסדות חינוך בישראל לאות הערכה על פועלם החינוכי.
מתן הפרס

בשנים האחרונות ניתנת מדי שנה המלצה לזכייה בפרס לכ-70 מוסדות חינוך – גני ילדים ובתי ספר בגילאים השונים. לשלב הגמר מגיעים כ-20 מהם, ומהם זוכים בפרס כעשרה מוסדות.
המוסדות הזוכים נבחרים על ידי ועדת שיפוט של משרד החינוך. הוועדה ממיינת את המועמדים ומעניקה להם ניקוד על סמך חומר בכתב על פעילותם ועל סמך ביקור במוסדות עצמם.
אמות המידה לזכיית מוסד בפרס הן:
הישגים לימודיים מדידים (כגון אחוז הזכאים לתעודת בגרות במוסד);
האקלים המוסדי (כגון מראה המוסד וניקיונו ושיעור האירועים האלימים בו);
רמת הצוות החינוכי במוסד מבחינת מקצועיות ומוטיבציה;
עידוד התלמידים במוסד לפעילות התנדבותית ולתרומה לחברה;
חדשנות חינוכית.
הפרס מוענק למוסדות הזוכים בטקס הנערך מדי שנה בירושלים בסוף חודש יוני, עם סיום שנת הלימודים, במעמד נשיא המדינה ושר החינוך.
משרד החינוך מעניק מדי שנה גם את פרס החינוך היישובי לכחמש רשויות מקומיות, שהצטיינו בקידום הפעילות החינוכית בתחומן.
הערות שוליים

↑  מידע על פרסים ציבוריים בישראל שפורסם על ידי מרכז המידע של הכנסת
↑  פרס החינוך הארצי התשע"א מוענק לברנקו וייס בית שמש, באתר מכון ברנקו וייס
↑  פרס החינוך הארצי לרשויות ומועצות מצטיינות לשנת הלימודים תש"ף, באתר משרד החינוך
↑   (הקישור אינו פעיל, 29.8.2012)
צבי הודי

| צבי הודי |
| --- | --- |
 צבי באיראן
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
סוג:: צבי
מין:: צבי הודי
שם מדעי
 Gazella bennettii ‏סיקיס, 1831
תחום תפוצה


צבי הודי (שם מדעי: Gazella bennettii) הוא מין של צבי המשתייך למשפחת הצבאיים. הצבי ההודי מצוי בדרום אסיה. בתי הגידול האופייניים לו הם ערבות, שטחים המיוערים ומדבריות. הם מצויים בעיקר במרכז ובמערב הודו, בצפון איראן ובמרכזה, בפקיסטן ובאפגניסטן. בעבר, הצבי ההודי היה נפוץ גם בצפון אפריקה ובחצי האי ערב. הוא בעל חיים סתגלתני מאוד שמותאם לסביבות מחיה שונות, החל ממישורים ועד הרים בגובה 1,500 מטרים.
מאפיינים

גופו של הצבי ההודי רזה וחינני. פרט בוגר מתנשא לגובה 65 סנטימטרים ושוקל כ-23 קילוגרמים. צבע פרוותו של הצבי ההודי ומאפייניה משתנים בהתאם לעונות השנה: בקיץ הפרווה חלקה וצבעה אדמדם-צהבהב ברוב הגוף ולבנה בגחון, ואילו בחורף הפרווה עבה יותר. בשני צדי הפנים פסים כהים בין זווית העין לחרטום. הן לזכר והן לנקבה קרניים, והן מגיעות לאורך ממוצע של 10 - 13 סנטימטרים. הקרניים הארוכות ביותר המתועדות הגיעו לאורך של 39 סנטימטרים. אין מידע מדויק על תוחלת חייו של הצבי ההודי, אך משערים שהיא עומדת על כ-12 שנים, נמוך יחסית לצבאים אחרים. תזונתו מתבססת על מיני צמחים רבים - בהתאם לאזור ולעונת השנה - אולם הוא מעדיף עלווה רכה ומיני פירות שונים. לעיתים הוא אוכל גם אדמה, על-מנת לספק לגופו מינרלים חיוניים. אין עונת רבייה ספציפית בשנה, וההריון אורך כ-5.5 חודשים.
הצבי ההודי ביישן, והוא נמנע מלהתקרב לבני אדם. מכיוון שהוא חי באזורים צחיחים, גופו של הצבי ההודי הסתגל לזמני מחסור ומסוגל לא לשתות זמן רב, ולקבל את הנוזלים הדרושים לו מעלים המכילים מים או מטיפות טל. לעיתים הצבי ההודי חי ביחידות, אולם בחלק מהמקרים הוא מסתובב בקבוצות קטנות של שלושה עד ארבעה פרטים, שיכולות להגיע אף ל-30 פרטים. הצבי ההודי פעיל בעיקר בשעות הבוקר ובין הערביים, על-מנת לשמור על אנרגיה ולא לבזבז נוזלים בשעות החמות של היום. הצבי ההודי איננו נתון בסכנת הכחדה. האוכלוסיות הפקיסטנית והאיראנית נמצאות במגמת ירידה, אולם האוכלוסייה ההודית יציבה יחסית ועומדת על למעלה מ-100,000 פרטים. המין מוגן על-פי חוק באיראן, בהודו ובאפגניסטן.
הערות שוליים

↑  צבי הודי באתר הרשימה האדומה של IUCN
| צבאיים |
| --- | --- | --- |
| אנטילופות ערבה | אנטילופות ערבה |  |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |    |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |    |
| צבי דק-צוואר | צבי יחמורי • צבי גראנט • צבי סומרינג |    |
| צבי קלארק | צבי קלארק |    |
| צבי ג'ירפי | צבי ג'ירפי |    |
| אנטילופה הודית | אנטילופה הודית |    |
| דלגן | דלגן |    |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |    |
| סאיגות | סאיגות |    |
| סאיגה | סאיגה |    |
| אנטילופות סבך | אנטילופות סבך |    |
| אוריבי | אוריבי |    |
| צבי הסלעים | צבי הסלעים |    |
| אנטילופה ננסית | דלקרן המושק • אנטילופה מלכותית • אנטילופת בייטס |  |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |  |
| דוקרן | דוקרן הסטינבוק • דוקרן הכף • דוקרן שארפי |  |
| אנטילופת ביירה | אנטילופת ביירה |  |
צבי מקפץ במהאראשטרה.
פשטרה

פֶּשְטֶרָה (בבולגרית: Пещера) היא עיר בדרום מערב בולגריה, השלישית בגודלה מבחינת כמות האוכלוסין במחוז פאזארדז'יק ושוכנת 125 ק"מ מהבירה סופיה, 18 קילומטרים מבירת המחוז פאזארדז'יק ו-43 קילומטרים מפלובדיב. משמעות המילה פשטרה בבולגרית היא מערה ושמה של העיר נגזר משפע המערות המצויות באזור.
היסטוריה

ראשית ההתיישבות האנושית באזור מתוארכת לתקופת האבן החדשה והתיישבות מאורגנת מתועדת במהלך המאה ה-5 לפנה"ס, עידן הממלכה התראקית. היישוב המודרני מתועד לראשונה בתעודות עות'מאניות מ-1479 שתיעדו כפר קטן שהיה תחת חסותו של ואלי עות'מאני בשם מוסטאפה. במחצית הראשונה של המאה ה-19 בתקופת התחייה הלאומית הבולגרית חלה תנופת פיתוח בעיירה ונבנו כנסיות, בתי ספר ומבני ציבור. ב-6 בינואר 1878 במהלך המלחמה העות'מאנית-רוסית שוחררה העיר על ידי צבא האימפריה הרוסית. בהמשך בהתאם לסיכומי קונגרס ברלין הפכה חלק מהמחוז העות'מאני האוטונומי רומליה המזרחית וב-1885 אוחד עם נסיכות בולגריה.
כלכלה ודמוגרפיה

כלכלת העיר נסמכת על מספר מפעלי תעשייה הממוקמים בעיר ובפאתיה וביניהם: מפעל לתרופות גנריות, מפעל לנעליים ויקב. חלק נכבד מהתוצר המקומי הגולמי מגיע מענף התיירות. סמוך לעיר מצויה מערת נטיפים בשטח של 3,310 מטר מרובע ונכללת ברשימת 100 אתרי התיירות הלאומיים בבולגריה וכן שמורת טבע. בתוך העיר קיים מוזיאון לתולדות ההיסטוריה של האזור המכיל למעלה מ-8,000 פריטים וכן כנסיית דמטריוס הקדוש שבנייתה הסתיימה ב-1831.
אקלים

בפשטרה שורר אקלים ממוזג מתון, כאשר הטמפרטורה השנתית הממוצעת היא 12.6oc וכמות המשקעים השנתית הממוצעת היא 675 מילימטרים.
הערות שוליים

↑  האקלים בפשטרה, באתר הרשות המקומית (בבולגרית).
| --- | --- |
בקרת זהויות :  NLI: 987007537947005171  GND: 4623057-9  LCCN: no89019811  VIAF: 152722233   WorldCat (עם VIAF): 152722233
פשטו

| --- | --- |

 מדינות:  אפגניסטן, פקיסטן
 אזורים:  אפגניסטן, צפון-מערב פקיסטן, וצפון-מזרח איראן
 דוברים:  45 מיליון
 כתב:  אלפבית ערבי
 משפחה:  הודו-אירופית הודו-איראנית איראנית מזרחית פשטו
 לאום:  אפגניסטן אפגניסטן (ברמה מדינית)  פקיסטן פקיסטן (ברמה מחוזית)
 קוד שפה:  ps 
 קוד ISO 639-1:  ps 
 קוד ISO 639-2:  pus 
 קוד ISO 639-3:  pus 
 ראו גם:  שפה • כתב • רשימת שפות
 
פשטו (IPA: ‏[pəʂt̪oː, ˈpəçt̪oː, ˈpʊxt̪oːˈ]) היא שפה איראנית המדוברת בפי הפתאנים בדרומה ובמזרחה של אפגניסטן ובצפון-מערב פקיסטן, וכן בקרב קהילות פתאניות ברחבי העולם. זוהי השפה הרשמית של אפגניסטן, יחד עם הדארי. בפשטו שני ניבים עיקריים, הניב של פשאוור והניב של קנדהאר.
באפגניסטן הפשטו היא השפה העיקרית והיא משמשת כשפה ניהולית ודיפלומטית.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | ענבלי | ענבלי | וילוני | וילוני | חכי | חכי | כפוף | כפוף | בתר־מכתשי | בתר־מכתשי | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |
| אפי |  |  |  |  |  |  |  |  | ɳ |  |  |  | n |  | m |  |
| סותם |  | ʔ |  | q | g | k |  |  | ɖ | ʈ |  |  | d | t | b | p |
| מחוכך |  |  |  |  |  |  |  |  |  |  | ʤ | ʧ | ʣ | ʦ |  |  |
| חוכך |  | h |  |  | ɣ | x | (ʝ | ç) | (ʐ | ʂ) | ʒ | ʃ | z | s |  | f |
| מקורב (צדי) |  |  |  |  | w |  | j |  |  |  |  |  |  |  |  |  |
| מקורב (צדי) |  |  |  |  |  |  |  |  |  |  |  |  | l |  |  |  |
| מקיש |  |  |  |  |  |  |  |  | ɺ̢ |  |  |  |  |  |  |  |
| רוטט |  |  |  |  |  |  |  |  |  |  |  |  | r |  |  |  |
הפונמות /q/, /f/ קיימות רק במילים שאולות ונוטים להחליפן בפונמות /k/, /p/ בהתאמה.
תחביר

פשטו היא שפה מסוג נושא-מושא-נשוא (SOV) וכוללת מרכיבים ארגטיביים. הפועל מתאים לנושא במשפטים עומדים ובמשפטים יוצאים בפסוקיות שאינן מושלמות, אבל כשמדובר בפעולה שהושלמה בעבר הפועל מתאים לנושא במשפט עומד, ולמושא במשפט יוצא. הפועל נוטה בהווה, בהווה מושלם, בעבר פשוט, בעבר מתמשך ובעבר מושלם.
בשמות עצם קיימת הבחנה בין זכר ונקבה, יחיד ורבים, ויחסה במשפט (נושא, מושא ישיר, אבלטיב, פנייה).
בפשטו קיימות מילות יחס משלושה סוגים: תחיליות (prepositions), סופיות (postpositions) ומשולבות (circumpositions).
הערות שוליים

↑  Britannica, T. Editors of Encyclopaedia. "Pashto language." Encyclopedia Britannica,  https://www.britannica.com/topic/Pashto-language.
↑  Emeneau, M.B., "Bilingualism and Structural Borrowing", Proceedings of the American Philosophical Society 106 (1962) pp. 430–442, p. 441
| שפות בפקיסטן |
| --- | --- | --- |
| שפות רשמיות ברמת המדינה | אורדו • אנגלית |  |
| שפות רשמיות ברמת המחוזות | בלוצ'ית (אנ') • סינדית • סראיקית (אנ') • פנג'אבי • פשטו |  |
| שפות מיעוטים | בורושסקי • גוג'ראטית |  |
| ראו גם | שפות הודו-אריות • שפות איראניות • ערבית • פרסית • טורקית צ'אגאטאי • פקיסטן: שפות |  |
| שפות באפגניסטן |
| --- | --- | --- |
| שפות רשמיות ברמת המדינה | דארי • פשטו |  |
| שפות רשמיות ברמת המחוזות | אוזבקית • בלוצ'ית (אנ') • טורקמנית • טג'יקית • שפות נורסתאניות (אנ') • שפות פתאניות (אנ') • קירגיזית |  |
| שפות מיעוטים | שפות הפאמיר • קירגיזית |  |
| ראו גם | שפות הודו-אירופיות • שפות איראניות • ערבית • פרסית • אפגניסטן: שפות |  |
| --- | --- |
בקרת זהויות :  NLI: 987007551088005171  LCCN: sh85109230  NKC: ph174200  SUDOC: 027505715  TDVİA: pestu-dili 
ערך זה הוא קצרמרבנושא שפות ובנושא אפגניסטן. אתם מוזמנים לתרום לוויקיפדיה ו.
קבוצת השנה ה-50 של ה-NFL

ג'ים ת'ורפ, השחקן המבוגר ביותר בקבוצה והיחיד שנבחר ללא קשר לעמדתו במגרש
קבוצת השנה ה-50 של ה-NFL (באנגלית: NFL 50th Anniversary All-Time Team) היא רשימה של השחקנים הבולטים בתולדות ליגת ה-NFL, אשר נבחרה בשנת 1969 לרגל חגיגות 50 שנות קיומה של הליגה. הקבוצה הורכבה מ-16 שחקנים - 15 שנבחרו לפי עמדות וג'ים ת'ורפ, שהוגדר כ"אגדה" ונבחר ללא קשר לעמדה שלו במגרש. לכל עמדה היו 3 מועמדים, ומתוכם נבחר שחקן אחד.
ארבעה שחקנים היו עדיין פעילים בזמן בחירת הקבוצה, שבעה שחקנים נבחרו גם לקבוצת ה-75 של הליגה ו-11 שחקנים נבחרו לקבוצת ה-100 של הליגה. הצגתו של ג'רי קרמר בהיכל התהילה של הפוטבול ב-2018, חתמה את כניסתם של כל שחקני קבוצת השנה ה-50 להיכל התהילה של הליגה.
רשימת הנבחרים

כתב מודגש מציין שחקנים שהיו פעילים בעת הרכבת הרשימה.
רשימת הנבחרים > התקפה

| עמדה | שחקן | שנים ב-NFL | קבוצות | שנת צירוף להיכל התהילה |
| --- | --- | --- | --- | --- |
| אגדה | ג'ים ת'ורפ | 1928, 1919-1926, 1915-1917 | קנטון בולדוגס קליבלנד אינדיאנס אוראנג אינדיאנס רוק איילנד אינדיפנדנטס ניו יורק ג'איינטס רוק איילנד אינדיפנדנטס טמפה קרדינלס קנטון בולדוגס שיקגו קרדינלס | 1963 |
| Q | ג'וני יונייטס | 1956-1973 | בולטימור קולטס סן דייגו צ'רג'רס | 1979 |
| FB | ג'ים בראון | 1957-1965 | קליבלנד בראונס | 1971 |
| HB | גייל סיירס | 1965-1971 | שיקגו ברס | 1977   |
| SE | דון האטסון | 1935-1945 | גרין ביי פאקרס | 1963 |
| FL | אלרוי הירש | 1946-1957 | שיקגו רוקטס לוס אנג'לס ראמס | 1968 |
| TE | ג'ון מקיי | 1963-1972 | בולטימור קולטס סן דייגו צ'רג'רס | 1992 |
| OT | קאל האברד | 1935-1936 ,1927-1933 | ניו יורק ג'איינטס גרין ביי פאקרס פיטסבורג פיירטס | 1963 |
| G | ג'רי קרמר | 1958-1968 | גרין ביי פאקרס | 2018 |
| C | צ'אק בדנריק | 1949-1962 | פילדלפיה איגלס | 1967 |
רשימת הנבחרים > הגנה

| עמדה | שחקן | שנים ב-NFL | קבוצות | שנת צירוף להיכל התהילה |
| --- | --- | --- | --- | --- |
| DE | ג'ינו מרצ'טי | 1966, 1952-1964 | דאלאס טקסנס בולטימור קולטס | 1972 |
| DT | לאו נומליני | 1950-1963 | סן פרנסיסקו 49' | 1969 |
| LB | ריי ניטשקה | 1958-1972 | גרין ביי פאקרס | 1978 |
| CB | נייט טריין ליין | 1952-1965 | לוס אנג'לס ראמס שיקגו קרדינלס דטרויט ליונס | 1974 |
| S | אמלן טאנל | 1948-1961 | ניו יורק ג'איינטס גרין ביי פאקרס | 1967 |
רשימת הנבחרים > קבוצה מיוחדת

| עמדה | שחקן | שנים ב-NFL | קבוצות | שנת צירוף להיכל התהילה |
| --- | --- | --- | --- | --- |
| PK | לו גרוזה | 1946-1967 | קליבלנד בראונס | 1974 |
הערות שוליים

1 2  All-Time NFL Team Announced, San Bernardino Sun
| פרסי ליגת ה-NFL |
| --- | --- | --- |
| גביע האליפות | גביע וינס לומברדי |  |
| פרסים אישיים | MVP של העונה הסדירה • MVP של הסופרבול |  |
| הנצחות | היכל התהילה של הפוטבול המקצועני קבוצת השנה ה-100 • קבוצת השנה ה-75 • קבוצת השנה ה-50 |  |
פרס הוז לספורט

| --- | --- |
 תיאור:  פרס עבור הישגים ספורטיביים
 מדינה:  ישראל 
 הגוף המעניק:  עיריית תל אביב-יפו 
 תקופת הפרס:  1941–הווה (כ־83 שנים) 
 נקרא על שם:  דב הוז 
 אתר רשמי
 
פרס דב הוז לספורט הוא פרס המוענק על ידי עיריית תל אביב-יפו, בהתאם להחלטת מועצת העיר, החל מה-26 בינואר 1941 להעניק פרס על שמו של דב הוז שהיה מראשי תנועת העבודה, ממייסדי ארגון "ההגנה" ומחלוצי הטיס העברי בארץ ישראל ובמהלך כהונת כסגן ראש עיריית תל אביב נספה בתאונת דרכים. הפרס מוענק במטרה לטפח, לעודד ולשכלל את הספורט בישראל על כל ענפיו.
הפרס ניתן ליחיד או ארגון או תנועת ספורט על הישגים ספורטיביים בענפי ספורט, הכוללים את ענף חינוך לתעופה ושחמט. ולמחברים העוסקים בתחום הדרכת הספורט ולחיבורים בנושא בשפה העברית.
ועדת השופטים לפרס מורכבת מחמישה שופטים: שניים מטעם עיריית תל אביב, אחד מטעם התאחדות הספורט ואחד מטעם בתי הספר לחינוך בישראל. בנוסף, יושב בוועדה מנהל פרסי העירייה, אך הוא אינו בעל זכות הצבעה.
הערות שוליים

↑  "פרס דב הוז" לרחל בן-צבי וא. מיכאלי, דבר, 19 בדצמבר 1960.
| פרסי עיריית תל אביב-יפו |
| --- | --- | --- |
| כללי | יקיר העיר תל אביב-יפו |  |
| אדריכלות | פרס רוקח לאדריכלות • פרס קרוון לאדריכלות גנים ונוף |  |
| חינוך וספורט | פרס דב הוז לספורט • פרס לעובדים בתחום החינוך העברי |  |
| עיתונות | פרס דוש לקריקטורה • פרס סוקולוב לעיתונות הכתובה והאלקטרונית |  |
| מדעים | פרס ויצמן למחקרים במדעים מדויקים • פרס סולד לרפואה והיגיינה ציבורית • פרס נפתלי למדעי הכלכלה והחברה |  |
| ספרות | פרס טשרניחובסקי לתרגומי מופת • פרס הרב קוק לספרות תורנית • פרס ביאליק לספרות יפה ולחכמת ישראל • פרס איינהורן לחקר הלשון והספרות הרפואית העברית • פרס הרב עובדיה יוסף לכתיבה הלכתית • פרס מנדלי מוכר ספרים לספרות בלשון יידיש |  |
| אמנות | פרס דיזנגוף לאמנות הציור והפיסול • פרס משה הלוי לאמנות הבימה • פרס רוזנבלום לאמנויות הבמה • פרס אנגל ליצירה מוזיקלית ולמחקר המוזיקה העברית |  |
פסק דין אלכסייב נגד רוסיה

פסק דין אלכסייב נגד רוסיה הוא תיק בבית הדין האירופי לזכויות אדם הנוגע לאיסור על קיום מצעדי גאווה למען שיפור מעמד זכויות להט"ב ברוסיה בשנים: 2006, 2007 ו-2008 במוסקבה, בירת המדינה. התיק הובא על ידי פעיל הלהט"ב הרוסי ניקולאי אלכסייב, מארגן ההפגנות, שטען כי איסור קיומן הפר את סעיף 11 המציין חופש האספה של האמנה האירופית לזכויות אדם לצד אי קבלת סעד הולם על פי סעיף 13 נגד הפרת סעיף 11, וכי הוא הופלה לרעה על ידי השלטונות במוסקבה לפי סעיף 14 בבחינת בקשותיו לקיומן.
המדור הראשון של בית המשפט מצא פה אחד כי הרשויות הרוסיות ביצעו הפרות של הסעיפים 11 (חופש האספה), 13 (סעד הולם) ו-14 (אפליה) לאמנה בעת איסורן על קיום ההפגנות. פסק הדין ניתן ב-21 באוקטובר 2010 והפנייה של ממשלת רוסיה ללשכה הגדולה של בית המשפט נדחתה ב-11 באפריל 2011. לאחר מכן הפך פסק הדין לסופי.
רקע

העותר, ניקולאי אלכסייב (הנקרא על ידי בית המשפט, אלכסייב), נולד ב-23 בדצמבר 1977 במוסקבה, ידוע כפעיל זכויות להט"ב רוסי, עורך דין ועיתונאי.
רקע > אירועי 2006

בשנת 2006, החל העותר (אלכסייב) יחד עם כמה אחרים לארגן מצעד במוסקבה, בירת רוסיה, להפגין נגד אפליה של חברי קהילת הלהט"ב ברוסיה. קיום המצעד היה אמור להתקיים ב-27 במאי, יום השנה ה-13 להעברת אי-הפללה של הומוסקסואליות ברוסיה. ב-16 בפברואר פורסמה הצהרה של ראש עיריית מוסקבה, יורי לוז'קוב, לפיה כל מצעד זכויות להט"ב לא יותר להתקיים.
הודעה זו נמסרה על ידי מארגני המצעד לראש העיר ב-15 במאי 2006, כי כ-2,000 איש צפויים להשתתף במהלכה מסניף הדואר של מוסקבה לאורך רחוב מיאסניצקאיה לכיכר לוביאנקה, ב-27 במאי החל מהשעה 15:00 עד 17:00. ב-18 במאי הודיעו למארגנים כי ראש העיר סירב להענקת היתר לקיומו מטעמי "סדר ציבורי" למניעת "התפרעויות והגנה על בריאות, מוסר וזכויות וחירויות של אחרים".
המארגנים הגישו בקשה חלופית שכללה רק מחאת כלונסאות בכיכר לוביאנקה וגם ערערו על הסירוב המקורי בפני שופט. אולם, שתי הפעולות לא צלחו.
ב-27 במאי 2006, כאשר המצעד עתיד היה להתקיים, השתתפו העותר יחד עם מספר אחרים בכנס לכבוד היום הבינלאומי נגד הומופוביה, טרנספוביה וביפוביה, אשר צוין ב-17 במאי והודיעו על כוונתם לצעוד לגן אלכסנדר לאורכה המערבי של חומת הקרמלין, ולהניח פרחים בקבר החייל האלמוני כאקט זיכרון לקורבנות הפשיזם, כולל קורבנות להט"ב ולאחר מכן לעקוב במחאה נגד איסור קיום המצעד עם מחאת כלונסאות של 15 דקות בלשכת ראש עיריית מוסקבה ברחוב טברסקאיה. כאשר העותר וחמישה עשר נוספים הגיעו לגן, הם מצאו את השערים נעולים וכ-150 שוטרים מיחידת משטרת העו"ד מסיירים, וכן כ-100 מפגינים נגד הנחת הפרחים המתוכננת בעוד העותר נעצר ושאר המפגינים המשיכו ללשכת ראש העיר. כ-100 מעצרים של מפגינים שתקפו את משתתפי המצעד בוצעו על ידי שוטרי אומו"ן. הדיווח של העותר על האירועים ביום זה אושרו על ידי האיגוד הבינלאומי ללסביות, הומואים, ביסקסואלים, טרנס ואינטרסקס (ILGA) וארגון זכויות האדם "Human Rights Watch".
רקע > אירועי 2007

ב-15 במאי 2007 הגישו העותר וגורמים נוספים ללשכת ראש העיר בקשה נוספת לקיים הפגנה דומה לזו שהוצעה בשנה הקודמת, הפעם עם נוכחות מוערכת של כ-5,100 איש. בקשה זו נדחתה, והוגשה חלופה המציעה מחאת כלונסאות מול מעון ראש העיר ברחוב טברסקאיה ומחאה נוספת בפארק נובופושקינסקי. שתי החלופות נדחו. ב-27 במאי, ניסו העותר יחד עם כ-20 נוספים להגיש עתירה נגד איסור ההפגנה ללשכת ראש העיר, אך נעצרו על ידי המשטרה יחד עם שני גברים נוספים בעוד העותר הורשע בעבירה מנהלית של אי ציות לפקודה חוקית מהמשטרה ובקנס של אלף רובל.
רקע > אירועי 2008

ב-18 באפריל 2008, הגיש העותר יחד עם מארגנים נוספים הודעה על כ-10 הפגנות מיועדות שיתקיימו ב-1 וב-2 במאי 2008. כולן נדחו מטעמי "ביטחון הציבור", בעוד המארגנים הגישו עוד 15 בקשות נוספות לקיום הפגנות ב-3 וב-5 במאי. כולן נדחו מאותן סיבות. לאחר מכן הגיש העותר שורה של בקשות נוספות, לרבות אחת לנשיא רוסיה שנבחר לאחרונה, דמיטרי מדבדב, בהצהרה על כוונתו לקיים מצעד בגן אלכסנדר ב-31 במאי 2008, עליה לא קיבל תשובה.
העותר ערער על כל הסירובים ללא הצלחה, וניסה לארגן מחאת כלונסאות ליום 17 במאי הקוראת להגיש כתב אישום פלילי נגד ראש העיר בגין איסורן. ההרשאה לכך נדחתה ב-13 במאי מאותה עילה כמו בעבר, אולם, המארגנים הצליחו לקיים מחאת כלונסאות במשך כעשר דקות ברחוב בולשאיה ניקיטסקאיה ליד מעונו של ראש העיר.